Source: https://www.riigiteataja.ee/akt/401032018002
Timestamp: 2019-04-21 10:47:12+00:00
Document Index: 4289628

Matched Legal Cases: ['§ 2', '§ 3', '§ 4', '§ 7', '§ 8', '§ 9', '§ 11', '§ 12', '§ 13', '§ 14', '§ 15', '§ 16', '§ 17', '§ 18', '§ 35', '§ 6', '§ 3', '§ 7', '§ 8', '§ 9', '§ 12', '§ 14', '§ 15', '§ 16', '§ 10', '§ 17', '§ 18']

Järvamaa Keskraamatukogu põhimäärus – Riigi Teataja
Järvamaa Keskraamatukogu põhimäärus
Järvamaa Keskraamatukogu põhimäärus - sisukord
§ 2 Nimi ja asukoht
§ 3 Raamatukogu õiguslik seisund, pitsat, sümboolika ja kasutamise eeskiri
§ 4 Raamatukogu teeninduspiirkond
2 EESMÄRK, ÜLESANDED JA TÖÖKORRALDUS
§ 7 Raamatukogu töökorraldus
§ 8 Raamatukogu õigused ja kohustused
§ 9 Raamatukogu teenused
4 JUHTIMINE JA STRKTUUR
§ 11 Direktori ülesanded
§ 12 Raamatukogu struktuur
5 RAAMATUKOGU NÕUKOGU
§ 13 Raamatukogu nõukogu
§ 14 Nõukogu tegevus
6 VARA, FINANTSEERIMINE, ARUANDLUS JA JÄRELEVALVE
§ 15 Vara
§ 16 Finantseerimine
§ 17 Aruandlus ja järelevalve
§ 18 Ümberkorraldamine ja tegevuse lõpetamine
RT IV, 01.03.2018, 2
Vastu võetud 15.02.2018 nr 10
Määrus kehtestatakse kohaliku omavalitsuse korralduse seaduse § 35 lõike 2 ja rahvaraamatukogu seaduse § 6 lõike 1 alusel.
Käesolev põhimäärus sätestab Järvamaa Keskraamatukogu (edaspidi raamatukogu) ülesanded, juhtimise korralduse, juhi õigused ja kohustused, raamatukogu struktuuri, finantseerimise, aruandluse ja kontrolli.
(1) Raamatukogu ametlik nimetus on Järvamaa Keskraamatukogu (inglise keeles Järva County Central Library). Raamatukogu ametlik lühend on Järvamaa KRK.
(2) Raamatukogu asub Järvamaal, Paide linnas. Raamatukogu postiaadress on Lai 33, Paide linn, Paide linn, Järva maakond.
§ 3. Raamatukogu õiguslik seisund, pitsat, sümboolika ja kasutamise eeskiri
(1) Raamatukogu on Paide Linnavalitsuse (edaspidi ametiasutus) hallatav asutus.
(2) Raamatukogu juhindub oma tegevuses rahvaraamatukogu seadusest, teistest õigusaktidest, UNESCO rahvaraamatukogude manifestist ja käesolevast põhimäärusest.
(3) Raamatukogul on oma pitsat ja sümboolika. Raamatukogu struktuuriüksusel on oma tempel oma kogu teavikute märgistamiseks.
(4) Raamatukogu kasutamise eeskirja kehtestab Paide Linnavolikogu (edaspidi linnavolikogu).
(1) Raamatukogu teeninduspiirkond rahvaraamatukoguna on Paide linn.
(2) Raamatukogu täidab Järva maakonnas raamatukoguteeninduse maakondliku koordineerimise ülesandeid.
2. peatükk EESMÄRK, ÜLESANDED JA TÖÖKORRALDUS
Raamatukogu tegevuse eesmärgiks on tagada Paide linna elanikele vaba ja piiramatu juurdepääs informatsioonile, teadmistele ja kultuurile, toetada elukestvat õppimist ja enesetäiendamist.
(1) Raamatukogu on üldkasutatav universaalse koostisega rahvaraamatukogu, mille põhiülesandeks on koguda, säilitada ja teha lugejale kättesaadavaks temale vajalikud trükised, auvised ja teised teavikud (edaspidi teavikud) ning avalikud andmebaasid.
(2) Raamatukogu tegutseb Paide linna rahvaraamatukoguna, täites täiendavalt maakonnaraamatukoguna raamatukoguteeninduse maakondliku koordineerimise ülesandeid.
(3) Raamatukogu oma põhiülesande täitmiseks rahvaraamatukoguna:
1) komplekteerib ja töötleb raamatukokku saabunud alg- ja vahendusinformatsiooni väljaanded ning koostab nende avamiseks vajalikud infosüsteemid;
2) tagab tema kasutuses oleva informatsiooni ja kogude kättesaadavuse kooskõlas raamatukogu kasutamise eeskirjaga;
3) korraldab kogudes puuduvate teavikute tellimist teistest raamatukogudest;
4) tegeleb teatmebibliograafilise tööga;
5) korraldab lugejate koolitust;
6) korraldab koduteenindust elanikele, kes tervisliku seisundi tõttu ei ole võimelised ise raamatukogu külastama;
8) peab raamatukogutöö arvestust ja annab oma pädevuse piires konsultatsioone;
9) kooskõlastab oma tegevuse vajadusel teiste raamatukogude ja kultuuriasutustega;
10) arendab igakülgset koostööd Eesti ja välismaa teiste raamatukogudega;
11) korraldab vajalikku majandustegevust;
12) võimaldab teabe taotlejal üldkasutatava andmesidevõrgu kaudu avalikustatud teabega tutvumiseks kasutada arvutit.
(4) Raamatukogu oma põhiülesande täitmiseks maakonnaraamatukoguna:
1) komplekteerib ja töötleb raamatukogulikult maakonna rahvaraamatukogude kogusid vastavalt omavalitsustega sõlmitud lepingutele ja lisab teavikute kirjed koos jaotusega raamatukogude kaupa elektroonilisse andmebaasi;
2) nõustab erialaselt maakonna rahvaraamatukogude tööd ja korraldab raamatukogutöötajate täienduskoolitust;
3) korraldab maakonna rahvaraamatukogude töö arvestust, aruandlust ja analüüsi;
4) kogub, säilitab ja bibliografeerib Järva maakonda puudutavat kirjandust;
5) korraldab teatmebibliograafilist tööd.
§ 7. Raamatukogu töökorraldus
(1) Raamatukogu juhindub oma töökorralduses valdkonna eest vastutava ministri kehtestatud määrusest.
(2) Töötajate töökorralduse reeglid kinnitab direktor käskkirjaga.
(3) Raamatukogu ajutiseks sulgemiseks teeb direktor Paide Linnavalitsusele (edaspidi linnavalitsus) põhjendatud taotluse ning linnavalitsus otsustab korraldusega raamatukogu ajutise sulgemise.
§ 8. Raamatukogu õigused ja kohustused
Raamatukogul on oma ülesannete täitmiseks järgmised õigused ja kohustused:
1) kehtestada töökorralduslikud eeskirjad, mis tagavad fondide säilivuse, ajaloo- ja kultuurimälestiste kaitse- ja kasutamise eeskirjade täitmise, raamatukogu häireteta töö;
2) omada eelarvet ja kasutada erivahendeid;
3) teostada rahalisi tehinguid oma eelarve piires;
4) sõlmida lepinguid oma pädevuse piires füüsiliste ja juriidiliste isikutega;
5) kasutada sihtotstarbeliselt Paide linna vara ning tagada selle säilimine;
6) osutada oma põhiülesannetega seotud tasuta ja tasulisi teenuseid;
7) täiendada kogusid vahetuste, annetuste ja ostudega;
8) anda tasuta üle või müüa raamatukogule mittevajalikke teavikuid vastavalt linnavalitsuse poolt kehtestatud korrale;
9) saada maakonnaraamatukoguna maakonnas asuvatelt rahvaraamatukogudelt statistilise ja sisulise töö aruandeid, kohustusega esitada need antud tähtajaks Kultuuriministeeriumile.
§ 9. Raamatukogu teenused
(1) Raamatukogu osutab põhiteenuseid ja tasulisi teenuseid.
(2) Raamatukogu põhiteenused on tasuta.
(3) Raamatukogu põhiteenused on:
1) teavikute kohapeal kasutamise võimaldamine;
4) avalikule teabele juurdepääsu võimaldamine üldkasutatava andmesidevõrgu kaudu;
5) raamatukogu ja raamatukogu andmebaaside kasutamise algõpetus;
6) teatme- ja teabeteenindus.
(4) Raamatukogu tasulised teenused on:
2) väljatrükid andmebaasist;
4) lugeja soovil raamatukogus puuduva teaviku tellimine teisest raamatukogust;
5) raamatukogu ruumide ja tehniliste vahendite kasutusse andmine linnavolikogu poolt kehtestatud korras.
4. peatükk JUHTIMINE JA STRKTUUR
(1) Raamatukogu juhib direktor. Direktori haridustase peab vastama rahvaraamatukogu seaduses sätestatule.
(2) Direktori vaba ametikoha täitmiseks korraldatakse avalik konkurss. Konkursi kuulutab välja ja tulemuse kinnitab linnavalitsus.
(3) Direktoriga sõlmib töölepingu ja lõpetab töölepingu linnavalitsuse korralduse alusel linnapea.
(4) Direktor tagab raamatukogule pandud ülesannete täitmise ning kannab vastutust raamatukogu üldseisundi, arengu ja rahaliste vahendite õiguspärase kasutamise ning käesoleva põhimääruse täitmise eest.
(5) Direktor kindlustab raamatukogu tulemusliku ja häireteta töö ja teeb koostööd raamatukogu nõukoguga.
(6) Direktor teostab oma pädevuse piires tehinguid õigus- ja haldusaktides, käesolevas põhimääruses, direktori töölepingus ning ametijuhendis sätestatud ülesannete täitmiseks.
(1) Raamatukogu direktor:
1) korraldab ja juhib, lähtudes kehtivatest õigusaktidest raamatukogu tööd, annab raamatukogu töö ja tegevuse korraldamiseks välja käskkirju;
2) esindab raamatukogu suhetes Eesti Vabariigi ja välisriikide asutustega;
3) kasutab raamatukogu vara ja rahalisi vahendeid vastavalt linnavolikogu poolt selleks kehtestatud korrale;
4) määrab kindlaks töötajate ülesanded, õigused ja vastutuse ning kinnitab ametijuhendid;
5) sõlmib, muudab, peatab ja lõpetab töötajatega töölepinguid;
6) kohaldab distsiplinaarkaristusi ja ergutusi;
7) kooskõlastab linnavalitsusega ja kinnitab raamatukogu struktuuri, töötajate koosseisu ja töötasu määrad;
8) kinnitab raamatukogu töökorralduslikud eeskirjad ja tegevuse plaanid;
9) valmistab ette ja esitab ametiasutusele raamatukogu eelarve projekti;
10) esitab kinnitamiseks linnavolikogule ja linnavalitsusele raamatukogu tööd reguleerivate õigusaktide eelnõud;
11) korraldab õigusaktidega ettenähtud raamatukogu tegevust kajastavate aruannete koostamise ja tagab aruannete õigeaegse esitamise järelevalveasutustele;
12) kinnitab raamatukogu sümboolika ja pitsatite kujundamise ja kasutamise korra.
(2) Direktorit asendab tema äraolekul linnapea käskkirjaga määratud isik.
§ 12. Raamatukogu struktuur
(1) Raamatukogu struktuuriüksused on keskraamatukogu, haruraamatukogud ja osakonnad.
(2) Keskraamatukogu asub Lai tn 33, Paide linn, Paide linn, Järva maakond.
(3) Raamatukogul struktuuris on järgmised haruraamatukogud:
1) Roosna-Alliku raamatukogu asukohaga Pargi tee 4, Roosna-Alliku alevis, Paide linn;
2) Viisu raamatukogu asukohaga Viisu külas, Paide linn;
3) Tarbja raamatukogu asukohaga Kooli tee 1 Tarbja küla, Paide linn;
4) Sargvere raamatukogu asukohaga Pikk tn 4, Sargvere küla, Paide linn;
5) Tarbja raamatukogu Anna välisteeninduspunkt, asukohaga Kanarbiku tee 4, Anna küla, Paide linn.
(4) Keskraamatukogu struktuuris on järgmised osakonnad:
1) komplekteerimis- ja töötlusosakond;
3) lasteosakond.
5. peatükk RAAMATUKOGU NÕUKOGU
(1) Raamatukogu nõukogu (edaspidi nõukogu) on raamatukogu nõuandev organ. Nõukogu koosseisu kinnitab linnavalitsus kolmeks aastaks.
(3) Nõukogu juhindub oma tegevuses rahvaraamatukogu seadusest ja teistest seadustest ning nende alusel antud õigusaktidest ja käesolevast põhimäärusest.
(4) Nõukogu pädevus ja ülesanded on:
1) raamatukogu seisukorra analüüs, ettepanekute tegemine eelarve kohta;
2) ettepanekute tegemine raamatukoguga seonduvate sihtprogrammide ja projektide väljatöötamiseks ning nende väljatöötamises osalemine.
(6) Nõukogu koosseisu kuuluvad: üks Järvamaa Omavalitsuste Liidu esindaja, üks raamatukogu esindaja ja neli linnavalitsuse poolt määratud esindajat. Oma koosseisust valib nõukogu esimehe.
§ 14. Nõukogu tegevus
(1) Nõukogu töövormiks on koosolek.
(2) Nõukogu kutsutakse kokku vastavalt vajadusele, vähemalt kaks korda aastas. Nõukogu korralise koosoleku kutsub kokku nõukogu esimees.
(3) Nõukogu koosoleku toimumise aeg, koht, päevakord ja materjalid saadetakse nõukogu liikmetele vähemalt viis päeva enne koosoleku toimumist.
(4) Nõukogu koosolekuid juhatab nõukogu esimees, tema äraolekul tema poolt volitatud nõukogu liige.
(5) Nõukogu koosolekust võtab osa raamatukogu direktor, kes on nõukogu ees aruandekohuslik.
(6) Igal nõukogu liikmel on õigus küsimusi esitada, koosolekul oma arvamust avaldada, arutlevates küsimustes selgitustega esineda ning otsuste suhtes ettepanekuid teha.
(7) Nõukogul on õigus kaasata eksperte ja spetsialiste arutlusele tulevate küsimuste ettevalmistamisel.
(8) Nõukogu on otsustusvõimeline kui kohal on vähemalt neli (4) liiget. Nõukogu teeb otsused kohalviibivate liikmete lihthäälteenamusega. Häälte võrdse jagunemise korral otsustab nõukogu esimehe hääl.
(9) Nõukogu koosolekud protokollitakse. Nõukogu määrab protokollija oma liikmete hulgast. Nõukogu protokoll peab olema vormistatud kümnendaks (10) tööpäevaks pärast koosoleku toimumist. Protokolli kantakse:
(10) Protokollile kirjutavad alla koosoleku juhataja ja protokollija. Nõukogu protokolle hoitakse raamatukogus vastavalt raamatukogu asjaajamist reguleerivale korrale.
6. peatükk VARA, FINANTSEERIMINE, ARUANDLUS JA JÄRELEVALVE
§ 15. Vara
(1) Raamatukogu vara moodustavad talle Paide linnalt või teistelt isikutelt ja asutustelt raamatukogule sihtotstarbeliseks valdamiseks, kasutamiseks ja käsutamiseks antud maa, hooned, rajatised, seadmed, inventar ja muu vara.
(2) Raamatukogu valdab ja kasutab ning käsutab tema valduses olevat vara linnavolikogu kehtestatud korras.
§ 16. Finantseerimine
(1) Raamatukogul on Paide linna eelarves oma eelarve.
(2) Raamatukogu finantseeritakse Paide linna eelarvest ja toetusena riigieelarvest vastavalt rahvaraamatukogu seaduse § 10 lõikele 3.
(3) Raamatukogu võib saada täiendavaid vahendeid oma põhitegevusega seotud tasuliste teenuste osutamise eest, annetustest, pärandustest ja muul seadustega lubatud viisil.
§ 17. Aruandlus ja järelevalve
(1) Raamatukogu peab rahalist ja statistilist arvestust ning on aruandekohuslane õigusaktidega kehtestatud korras linnavalitsuse ja Kultuuriministeeriumi ees.
(2) Teenistuslikku järelevalvet raamatukogu tegevuse üle rahvaraamatukoguna teostab linnavalitsus.
(3) Haldusjärelevalvet maakonnaraamatukogu ülesannete täitmise üle teostab Kultuuriministeerium.
§ 18. Ümberkorraldamine ja tegevuse lõpetamine
(1) Raamatukogu ümberkorraldamise või tegevuse lõpetamise otsustab linnavolikogu otsuse alusl.
(2) Raamatukogu ümberkorraldamisest või tegevuse lõpetamisest teatab ametiasutus Kultuuriministeeriumile ette vähemalt 1 kuu enne kavandatavat tähtaega.
(1) Paide Linnavolikogu 18.12.2008 määrus nr 24 „Järvamaa Keskraamatukogu põhimäärus“ tunnistatakse kehtetuks.
(2) Paide Vallavolikogu 25.09.2014 määrus nr 20 „Anna Raamatukogu põhimäärus“ tunnistatakse kehtetuks.
(3) Paide Vallavolikogu 25.09.2014 määrus nr 21 „Sargvere Raamatukogu põhimäärus“ tunnistatakse kehtetuks.
(4) Paide Vallavolikogu 25.09.2014 määrus nr 22 „Tarbja Raamatukogu põhimäärus“ tunnistatakse kehtetuks.
(5) Roosna-Alliku Vallavolikogu 25.10.2007 määrus nr 22 „Roosna-Alliku Vallaraamatukogu põhimäärus“ tunnistatakse kehtetuks.
(6) Roosna-Alliku Vallavolikogu 25.10.2007 määrus nr 23 „Viisu Raamatukogu põhimäärus“ tunnistatakse kehtetuks.
(7) Roosna-Alliku Vallavolikogu 25.10.2007 määrus nr 21 „Raamatukogude teeninduspiirkonna määramine“ tunnistatakse kehtetuks.
Määrus jõustub 1. aprillil 2018.